Aga Khan III

Aga Khan III  (oikealta nimeltään sir Sultan Muhammed Shah, Aga Khan) (2. marraskuuta 1877 Karachi, Brittiläinen Intia – 11. heinäkuuta 1957 Versoix, Sveitsi) oli ismailiittišiiamuslimien nizari-lahkon 48. hengellinen johtaja (Aga Khan) eli imaami vuodesta 1885 kuolemaansa asti.

Aga Khan oli yksi Brittiläisessä Intiassa toimineen All India Muslim League -puolueen perustajista ja Kansainliiton presidenttinä vuosina 1937–1938.

Lahkon tapa oli, että vuosittain Aga Khan punnittiin julkisesti kultapunnuksin paitsi riemuvuosina timantein; näin saadut rahat käytettiin hyväntekeväisyyteen.

Testamentissaan Aga Khan III määräsi seuraajakseen pojanpoikansa Karim Al Husseini, josta tuli Aga Khan IV.

Kunnianosoituksia 

  Intian keisarikunnan ritarikunta (Iso-Britannia, 1898)
  Intian tähden ritarikunta (Iso-Britannia, 1911)
  Kruunun ritarikunta (Preussi)

Lähteet 

Intialaiset poliitikot
Imaamit
Vuonna 1877 syntyneet
Vuonna 1957 kuolleet